Илфат Фәйзрахманов Зимфира Гыйльметдинова турында: "Милләпәрвәрлек генераторы иде..."

	Әле дә ышанып бетеп булмый. Бүген "матбугат.ру"ның якын дусты, күренекле журналист Зимфира Гыйльметдинова туган ягына - Теләче районының Балыклы авылына алып кайтып җирләнде. Илфат Фәйзрахманов аның турында истәлекләре белән уртаклашып, болай дип искә ала:	 "2010 нчы ел. 22 нче май. Татжурлар клубы чираттагы үз Сабантуйларын оештырды. Зимфира безнең генератор, көлдерүче, җырлатучы, безгә йоклап китәргә ирек бирмәүче... Бик күп бәйрәмнәр, җыелышлар үткәрә идек. Сөйләшәбез, киңәшләшәбез. Серләшәбез. Юктан гына кызык табабыз, ду киләбез... Татар мохитын гөрләтәбез. Яшьләрне татарлык мохитына тартабыз... Кыскасы, үзебез дә янабыз, үзебез дә көябез, башкаларны да яндырабыз... Үзебез дә тормышка, яшәешкә, татар журналистикасы халәтенә битараф түгел, башкаларга да битраф булырга юл куймыйбыз... Безнең бу клуб тормышына кызыгалар, безнең белән бергә булырга телиләр... Ә үзәктә, әйткәнемчә, Зимфира кайната... 
	---	
Матбугат.ру

	№ --- | 16.12.2021	


